Domstolens beslutning (Afdeling med Ansvar for Beslutninger om Fornyet Prøvelse) af 9. september 2014 om fornyet prøvelse af Rettens dom (Appelafdelingen) afsagt den 10. juli 2014 i sag T-401/11 P, Livio Missir Mamachi di Lusignano mod Europa-Kommissionen
(Sag C-417/14 RX)
Processprog: italiensk
Parter i sagen for Retten
Sagsøger: Livio Missir Mamachi di Lusignano (ved avvocati Fabrizio di Gianni, Renato Antonini, Gabriele Coppo og Aldo Scalini)
Den anden part i sagen: Europa-Kommissionen
Spørgsmål, der er genstand for fornyet prøvelse
Den fornyede prøvelse vedrører spørgsmålet om, hvorvidt den af Den Europæiske Unions Ret afsagte dom, Missir Mamachi di Lusignano mod Kommissionen (T-401/11 P, EU:T:2014:625), krænker EU-rettens enhed eller sammenhæng derved, at Retten som appelinstans fastslog, at den som domstol i første instans havde kompetence til at træffe afgørelse i et søgsmål om Unionens erstatningsansvar uden for kontraktforhold
–    anlagt på grundlag af en institutions tilsidesættelse af dennes forpligtelse til at sikre beskyttelse af dens tjenestemænd,
–    indgivet af tredjemænd i deres egenskab af ydelsesberettigede pårørende til en afdød tjenestemand og i deres egenskab af familiemedlemmer til denne tjenestemand, og
–    som har til formål at yde erstatning for den ikke-økonomiske skade, som den afdøde tjenestemand selv har lidt, samt for det økonomiske tab og den ikke-økonomiske skade, som disse tredjemænd har lidt.
De berørte, der er omhandlet i artikel 23 i statutten for Den Europæiske Unions Domstol, og parterne i sagen for Den Europæiske Unions Ret opfordres til at indgive deres skriftlige bemærkninger om disse spørgsmål til Den Europæiske Unions Domstol inden for en frist på en måned fra forkyndelsen af denne beslutning.